# Süsteemi märguannete seadistamine

&Mike.McBride; &Mike.McBride.mail;
Marek
Laane

    bald@starman.ee

Tõlge eesti keelde
2009-11-19
&kde; 4.4
KDE
Süsteemi seadistused
süsteemi märguanded
märguanne

## Süsteemi märguannete seadistamine

Nagu muudki rakendused, annab &kde; kasutajale teada, kui midagi viltu läheb, ülesanne täidetud saab või midagi muud tähelepanuväärset juhtub. &kde; kasutab selleks süsteemi märguannete komplekti.

Selle mooduliga saab määrata, mida &kde; iga sündmuse korral ette võtab.

See seadistuste moodul koosneb kahest kaardist: Rakendused ja Mängija seadistused.

### Rakendused

Märguande seadistamiseks vali lihtsalt rakendus dialoogi ülaosas asuvast dialoogist Sündmuse allikas. See avab nimekirja kõigi antud rakenduse jaoks võimalike märguannetega. Märguannete nimekirjas paikneb märguande nimest vasakul kuus veergu. Need on vasakult paremale järgmised:

Mängitakse helifaili

  See teeb just seda, mida nimi ütleb. Kui selles veerus on ikoon, esitab &kde; läbi kõlarite mingi heli. Seda kasutavad eriti &kde; mängud uue mängu alustamisel või mingite muude toimingute korral.

Teate näitamine hüpikaknas

  Kui selles veerus on ikoon, avab &kde; teatekasti ja annab kasutajale märguande teada. See on arvatavasti kõige levinum viis kasutajale veast teada anda.

Logitakse faili

  Kui selles veerus on ikoon, kirjutab &kde; teatud info kettale faili, kus seda saab hiljem uurida. See on kasulik probleemide jälitamiseks või süsteemi olulisemate muudatuste korral.

Tegumiriba kirje märkimine

  Kui selles veerus on ikoon, vilgutab &kde; tegumiriba kirjet, kuni kasutaja sellele klõpsab. See on eriti abiks siis, kui soovid, et kasutaja vaataks rakendust (näiteks uue e-kirja saabumisel või kasutaja nime mainimisel IRC kanalil).

Ettelugemine

  Kastikese märkimisel paneb &kde; märguande saatnud rakenduse kirje tegumiribal vilkuma, kuni kasutaja klõpsuga vilkuvale kirjele rakenduse aktiveerib.

Käsu käivitamine

  Kui selles veerus on ikoon, käivitatakse antud märguande korral omaette programm. Seda saab kasutada näiteks andmete taastamiseks mõeldud programmi käivitamiseks, turvaohtu sattunud süsteemi seiskamiseks või kellelegi e-kirja saatmiseks hoiatusega võimaliku probleemi eest.

#### Märguande muutmine

Konkreetse märguande muutmiseks klõpsa selle nimele &HVN;ga. Märguanne tõstetakse esile ning avaneb võimalus kasutada kõiki märkekaste.

Ühe märguandega võib seostada mitu sündmust. Nii võib näiteks lasta mängida mingit heli ja näidata teatekasti. Üks märguanne ei takista teiste märguannete tegevust.

Järgnevalt kirjeldame kõiki märguandetüüpe ja nende kasutamist.

Helifaili mängimine

  Kastikese märkimisel esitab &kde; märguande käivitamisel heli. Helifaili määramiseks kasuta paremal asuvat tekstikasti, kuhu saad kirjutada, millist faili peab &kde; esitama. Katalooginupuga (tekstikastist paremal) saab helifaili failisüsteemis üles otsida. Heli kuulamiseks klõpsa pisikesele esitamisnupule (kirjast Helifaili mängimine vahetult paremal).

Teate näitamine hüpikaknas

  Kastikese märkimisel avab &kde; teatekasti ja annab märguande sel viisil kasutajale teada. Kastis näidatavat teksti ei saa siin muuta. Kui märkida ära ka Kasutatakse passiivset akent, mis ei katkesta muud tööd, avab &kde; küll teatekasti, kuid ei vaheta näiteks töölauda ning teatekasti näeb alles siis, kui kasutaja naaseb rakenduse juurde, mis märguande saatis. Kui see märkimata jätta, peab kasutaja märguandele reageerima ka siis, kui see tähendab mõnes muus rakenduses töö poolelijätmist.

Logimine faili

  Kastikese märkimisel kirjutab &kde; teatud info kettale faili, kus seda saab hiljem uurida. Logifaili määramiseks kirjuta selle asukoht paremal asuvasse tekstikasti. Katalooginupuga (tekstikastist paremal) saab logifaili failisüsteemis üles otsida.

Tegumiriba kirje märkimine

  Kastikese märkimisel paneb &kde; märguande saatnud rakenduse kirje tegumiribal vilkuma, kuni kasutaja klõpsuga vilkuvale kirjele rakenduse aktiveerib.

Käsu käivitamine

  Kastikese märkimisel käivitatakse antud märguande korral eraldi programm. Programmi määramiseks kirjuta selle asukoht paremal asuvasse tekstikasti. Katalooginupuga (tekstikastist paremal) saab programmi käivitatava faili failisüsteemis üles otsida.

Ettelugemine

  Kastikese märkimisel kasutab &kde; Joviet sündmuse teate, sündmuse nime või kohandatud teksti ettelugemiseks.

  Kui valid Kohandatud teksti ettelugemine, sisesta kasti tekst. Tekstis võib kasutada järgmisi asendusstringe:

  - `%e` sündmuse nimi
  - `%a` sündmuse saatnud rakendus
  - `%m` rakenduse saadetud teade

Nende valikute kiireks sisse- või väljalülitamiseks võib kasutada ikooniveerge (märguannete nimedest vasakul). Klõps veerule &HVN;ga lülitab vastava märguande sündmuse sisse või välja.

### Mängija seadistused

&kde; helisüsteemi kasutamine

  Selle valimisel esitab &kde; kõik heliga märguanded &kde; helisüsteemi kasutades. Liuguriga saab kohandada märguannete helitugevust.

  Liugur mõjutab ainult &kde; süsteemi märguandeid ega puuduta kuidagi mis tahes muid helisid arvutis.

Välise mängija kasutamine

  Selle valimisel ei kasuta &kde; heliga märguannete esitamisel &kde; helisüsteemi. See on mõistlik, kui helivorming, mida soovid kasutada, ei ole &kde; märguannete süsteemi poolt toetatud. Selle valimisel kirjuta tekstiväljale kasutatava programmi täielik asukoht. Katalooginupuga (tekstikastist paremal) saab programmi failisüsteemist üles otsida.

Audioväljund puudub

  Heliga märguanded keelatakse üldse.